ตลาดหุ้นเอเชียอ่อนตัวลงเช้านี้ ขณะจับตาข้อมูลเศรษฐกิจจีน
ตลาดหุ้นเอเชียปรับตัวลดลงในช่วงเช้าวันนี้ ขณะที่นักลงทุนจับตาดูข้อมูลเศรษฐกิจจีนที่จะมีการเปิดเผยในช่วงเช้าวันนี้
19 ต.ค. 2558

สำนักข่าวอินโฟเควสท์ รายงานตลาดหุ้นเอเชียปรับตัวลดลงในช่วงเช้าวันนี้ ขณะที่นักลงทุนจับตาดูข้อมูลเศรษฐกิจจีนที่จะมีการเปิดเผยในช่วงเช้าวันนี้
ดัชนี MSCI Asia Pacific ลดลง 0.1% แตะ 134.38 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,282.78 จุด ลดลง 9.02 จุด, ดัชนี SSE Composite ตลาดหุ้นจีนเปิดวันนี้ที่ 3,401.63 จุด เพิ่มขึ้น 10.28 จุด, ดัชนี HSI ตลาดหุ้นฮ่องกงเปิดวันนี้ที่ 23,085.61 จุด เพิ่มขึ้น 18.24 จุด, ดัชนี TAIEX ตลาดหุ้นไต้หวันเปิดวันนี้ที่ 8,628.79 จุด เพิ่มขึ้น 23.84  จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,032.36 จุด เพิ่มขึ้น 2.10 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,023.53 จุด ลดลง 7.08 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,712.08 จุด ลดลง 4.74 จุด
ทั้งนี้ ข้อมูลเศรษฐกิจที่จีนจะเปิดเผยในวันนี้ประกอบด้วยยอดค้าปลีกเดือนก.ย. ผลผลิตภาคอุตสาหกรรมเดือนก.ย. ผลิตภัณฑ์มวลรวมภายในประเทศ (จีดีพี) ไตรมาส 3 และยอดการลงทุนในสินทรัพย์ถาวรเดือนก.ย.